JY LEES NOU Vroeë Kersfees
Al wat ‘n toeris in Engeland is, gaan gewoonlik die een of ander tyd na Stratford upon Avon. Die geboorteplek van William Shakespeare, seker die grootste Britse skrywer van alle tye, word deur Jan en Alleman van letterlik die Ooste tot die Weste besoek.
Maar, klaagliedere eenkant: Stratford is ’n pikante dorpie waar ’n ieder en ’n elk op ou meester Shakespeare se naam teer. Die ou huise, die plek wat hulle vir jou aanwys as sy geboortehuis, die romantiese herinnerings aan die sestiende eeu, die bekende woorde en aanhalings van die meester, die uitbeeldings van die verfyndheid van daardie tyd, die wonder van wysheid van die man wat hier gebore is en later hier meer grond sou besit, vermeende dele van sy manuskripte ... Dit alles maak enigeen wat homself ’n skrywer durf noem baie gou bitter nederig. Veral toe ek weer deur ’n klein bundel van sy sonnette gelees het.